CELEX: 52003PC0603
Language: fi
Date: 2003-10-13
Title: Ehdotus neuvoston päätös neuvoston päätöksen 2000/24/EY muuttamisesta Euroopan unionin laajentumisen ja laajempaa Eurooppaa sekä uusia naapuruussuhteita koskevan Euroopan unionin politiikan huomioon ottamiseksi

Avis juridique important

|

52003PC0603

Ehdotus neuvoston päätös neuvoston päätöksen 2000/24/EY muuttamisesta Euroopan unionin laajentumisen ja laajempaa Eurooppaa sekä uusia naapuruussuhteita koskevan Euroopan unionin politiikan huomioon ottamiseksi  /* KOM/2003/0603 lopull. - CNS 2003/0232 */  

Ehdotus NEUVOSTON PÄÄTÖS neuvoston päätöksen 2000/24/EY muuttamisesta Euroopan unionin laajentumisen ja laajempaa Eurooppaa sekä uusia naapuruussuhteita koskevan Euroopan unionin politiikan huomioon ottamiseksi(komission esittämä)PERUSTELUTTällä ehdotuksella tarkistetaan yhteisön talousarviosta myönnettävää takuuta jäljellä olevaa takuukautta varten. Tämä yhteisön takuu annetaan lainoille, joita Euroopan investointipankki (EIP) myöntää omista varoistaan useisiin EU:n ulkopuolisiin maihin. Ehdotetut muutokset perustuvat neuvoston päätöksen 2000/24/EY [1], sellaisena kuin se on muutettuna, 1 artiklan mukaisesti laadittuun väliarviointiin.[1]  EYVL L 9, 13.1.2000, s. 24.Avattujen luottojen kokonaismäärä saa tällä hetkellä olla enintään 19 460 miljoonaa euroa, ja se jakautuu seuraavasti:- Keski- ja Itä-Euroopan maat (KIE) [2]  //  9 280 milj. euroa[2]  Mukaan luettuna Länsi-Balkanin maat (Albania, Bosnia ja Hertsegovina, Kroatia, Serbia ja Montenegro sekä entinen Jugoslavian tasavalta Makedonia).- Välimeren maat (MED)  //  6 425 milj. euroa- Latinalainen Amerikka ja Aasia (ALA)  //  2 480 milj. euroa- Etelä-Afrikan tasavalta (Etelä-Afrikka)  //  825 milj. euroa- EY:n ja Turkin tulliliiton erityistoimintaohjelma (SAP)  //  450 milj. euroaLisäksi yhteisön takaus, joka kattaa päätöksen 1999/786/EY [3] (Terra) mukaisen erityislainanannon Turkin maanjäristyksestä aiheutuneiden vahinkojen korvaamiseksi, on toteutettu laajentamalla päätöksen 2000/24/EY mukaista yhteisön yleistakuuta. Päätöksen 1999/786/EY mukaisten lainojen enimmäismäärä on 600 miljoonaa euroa. Näin ollen avattujen luottojen tämänhetkinen enimmäismäärä on 20 060 miljoonaa euroa.[3]  EYVL L 308, 3.12.1999, s. 35.Valtuutuksen voimassaoloajasta jäljellä olevaa jaksoa varten on laadittu aluekohtaisten määrärahakiintiöiden käyttöä koskevat ennusteet, jotka perustuvat EIP:n hallintoneuvoston joulukuussa 2002 hyväksymään toimintaohjelmaan ja joiden mukaan takauksella katettujen lainojen kokonaismäärä olisi hieman valtuutuksen mukaista enimmäismäärää suurempi. Kun otetaan huomioon sekä nämä ennusteet että yhteisön ulkoisiin toimiin liittyvän politiikan painopistealueiden kehittyminen, komissio ehdottaa seuraavassa esitettyjä muutoksia.1. Nykyisen lainanantovaltuutuksen mukaisen 19 460 miljoonan euron [4] enimmäismäärän jakaminen uudelleen alueittain[4]  Ei sisällä päätöksen 1999/786/EY (Terra) nojalla myönnettävää määrää (600 milj. euroa).Erityisesti ehdotetaan, että- Keski- ja Itä-Euroopan maille tarkoitettu nykyinen määrärahakiintiö jaetaan uudelleen siten, että se kattaa Bulgarian, Romanian, Turkin sekä Länsi-Balkanin maat [5] (uusi kaakkoisten naapuruusmaiden kiintiö). Tämä vastaa Kööpenhaminassa sovittuja ehtoja, joiden mukaan Turkille myönnettävä liittymistä valmisteleva tuki rahoitetaan vuodesta 2004 lähtien rahoitusnäkymien otsakkeesta "liittymistä valmisteleva strategia". Tähän uuteen määrärahakiintiöön on tarkoitus siirtää 2 085 miljoonaa euroa Välimeren maiden kiintiöstä. Määrä vastaa osuutta, joka Turkilla oli Välimeren maita koskevan valtuutuksen mukaisesta kiintiöstä vuoden 2002 loppuun asti. Uuden kiintiön enimmäismääräksi on tarkoitus vahvistaa 9 185 miljoonaa euroa.[5]  Albania, Bosnia ja Hertsegovina, Kroatia, Serbia ja Montenegro sekä entinen Jugoslavian tasavalta Makedonia.- Välimeren maille määritellään uusi luottokiintiö, jossa on otettu huomioon Euro-Välimeri-alueen investointeja ja kumppanuutta koskevan rahoitusvälineen (FEMIP) mukainen lainananto Barcelonassa maaliskuussa 2002 pidetyn Eurooppa-neuvoston kehotuksen sekä "Laajempi Eurooppa" -aloitteen [6] mukaisesti. Turkin osuuden siirron jälkeen Välimeren maiden kiintiön tarkistettu enimmäismäärä on 6 520 miljoonaa euroa.[6]  Laajempi Eurooppa ja naapuruus: uusi kehys suhteille EU:n itäisiin ja eteläisiin naapureihin, komission tiedonanto neuvostolle ja Euroopan parlamentille, KOM (2003) 104.2. Lainanantovaltuutuksen rajattu maantieteellinen laajentaminen venäjään ja läntisiin uusiin itsenäisiin valtioihinLaajempaa Eurooppaa ja naapuruutta käsittelevässä komission tiedonannossa ehdotetaan EIP:n yleisen lainanantovaltuutuksen asteittaista ja kohdennettua laajentamista siten, että se kattaa jatkossa myös Venäjän, Ukrainan ja Moldovan (sekä myöhemmin myös Valko-Venäjän). Tämä EIP toimien laajentaminen toteutetaan läheisessä yhteistyössä ERDB:n sekä muiden kansainvälisten rahoituslaitosten kanssa. Sen tarkoituksena on antaa näille uusille naapurimaille tunnustusta niiden toteuttamista uudistuksista. Valtuutuksen laajentamisella osoitetaan, että kyseinen alue on EU:lle poliittisesti tärkeä ja että maiden olisi lisättävä infrastruktuuriin kohdistuvia investointejaan, joita voidaan kannustaa EIP:n hankkeilla. Venäjän tapauksessa lainananto perustuisi nykyisen lainanantovaltuutuksen aikana hankittuihin kokemuksiin, jotka liittyvät ympäristöhankkeiden rahoittamiseen Venäjän Itämeren altaan alueella. EIP:n lainat on tarkoitus myöntää maakohtaisesti kunkin maan toteuttamien uudistusten edistymisen mukaan yhdessä sovittuja toimintasuunnitelmia noudattaen. Venäjän osalta valtuutuksen laajennusta sovellettaisiin kuitenkin sellaisenaan neuvoston päätöksen 2001/777/EY [7] nojalla nykyisin kelpoisuusehdot täyttäviin hankkeisiin, kun päätöksen mukainen 100 miljoonan euron enimmäismäärä on saavutettu.[7]  EYVL L 292, 9.11.2001, s. 41.Kun otetaan huomioon toimenpiteiden toteuttamiseen tarvittava aika, on realistista, että vuoteen 2006 asti asetetaan käyttöön vain pieni määrä. Näiden maiden ensimmäiseksi kokonaisluottokiintiöksi olisi näin ollen vahvistettava 300 miljoonaa euroa.Tälle uudelle maaryhmälle varattu 300 miljoonan euron summa on tarkoitus ottaa käyttöön neuvoston päätöksessä 2000/24/EY vahvistetun kaikki nykyiset maaryhmät kattavan enimmäismäärän lisäksi. Siihen olisi kuitenkin sovellettava samoja sääntöjä kuin yleiseen lainanantovaltuutukseen, ja sen olisi kuuluttava kaikkiin valtuutuksen mukaisiin lainoihin sovellettavan 65 prosentin yleistakauksen piiriin.Ehdotetut tarkistetut enimmäismäärät(miljoonaa euroa)&gt;TAULUKON PAIKKA&gt;3. Poliittisen riskin uudelleen määrittelyKokemukset, joita EIP on saanut vuonna 1999 tehdyn neuvoston päätöksen 2000/24/EY hyväksymisen jälkeen, ovat osoittaneet, että julkisen ja yksityisen sektorin kumppanuuteen (tai muihin vastaaviin järjestelyihin) perustuvan lainanannon lisääntyminen edellyttää poliittisen riskin määritelmän laajentamista. Käsitteen olisi jatkossa katettava myös tietyt vastaanottavan valtion (tai sen paikallisten viranomaisten) sopimusrikkomukset (kuten toimilupa- tai ostosopimuksiin liittyvät rikkomukset), joiden seurauksena kyseistä valtiota vastaan annettua välimiestuomiota tai vastaavaa päätöstä ei voida panna täytäntöön. Tämän vuoksi ehdotetaan, että poliittisen riskin käsite laajennetaan kattamaan sopimusrikkomukset, joihin liittyy oikeussuojan epääminen.2003/0232 (CNS)Ehdotus NEUVOSTON PÄÄTÖS neuvoston päätöksen 2000/24/EY muuttamisesta Euroopan unionin laajentumisen ja laajempaa Eurooppaa sekä uusia naapuruussuhteita koskevan Euroopan unionin politiikan huomioon ottamiseksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen [8],[8]  EUVL C [...], [...], s. [...].ottaa huomioon Euroopan parlamentin lausunnon [9],[9]  EUVL C [...], [...], s. [...].sekä katsoo seuraavaa:(1) Huhtikuun 16 päivänä 2003 allekirjoitettujen liittymissopimusten on määrä tulla voimaan 1 päivänä toukokuuta 2004.(2) Komissio on laatinut yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta) 22 päivänä joulukuuta 1999 tehdyn neuvoston päätöksen 2000/24/EY [10] 1 artiklan 1 kohdan 3 alakohdan mukaisesti kertomuksen [11], jossa todetaan, että päätökseen on aiheellista tehdä joitakin muutoksia etenkin Euroopan unionin laajentumisen huomioon ottamiseksi.[10]  EYVL L 9, 13.1.2000, s. 24. Päätös sellaisena kuin se on viimeksi muutettuna päätöksellä 2001/778/EY (EYVL L 292, 9.11.2001, s. 43).[11]  KOM(2003) [...].(3) Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto on todennut päätelmissään, että Turkille myönnettävä liittymistä valmisteleva tuki rahoitetaan vuodesta 2004 lähtien budjettikohdasta "liittymistä edeltävät menot".(4) Euroopan investointipankin (EIP) yleisen lainanantovaltuutuksen ehdollista laajentamista Venäjään ja läntisiin uusiin itsenäisiin valtioihin olisi harkittava komission tiedonannossa "Laajempi Eurooppa ja naapuruus: uusi kehys suhteille EU:n itäisiin ja eteläisiin naapureihin" [12] esitellyn politiikan tukemiseksi.[12]  KOM(2003) 104.(5) Yhteisön takauksen myöntämisestä EIP:lle pohjoisen ulottuvuuden puitteissa Venäjän Itämeren altaan valituille ympäristöhankkeille myönnetyistä erityislainoista aiheutuvien tappioiden varalta 6 päivänä marraskuuta 2001 tehtyyn neuvoston päätökseen 2001/777/EY [13] perustuva EIP:n lainananto on saavuttamassa sille asetetun enimmäismäärän.[13]  EYVL L 292, 9.11.2001, s. 41.(6) Kokemukset, joita EIP on saanut päätöksen 2000/24/EY tekemisen jälkeen sijoitusten suojaamiseksi käytettävissä olevien takuumenettelyjen muutoksista, ovat osoittaneet, että yhteisön myöntämän takauksen kattaman poliittisen riskin käsitteen alaa on tarkistettava.(7) Talousarviosta myönnettävän takauksen olisi riskinjakojärjestelmässä katettava valuuttasiirtojen estämisestä, pakkolunastuksesta, sodasta tai kansalaislevottomuuksista aiheutuvien poliittisten riskien lisäksi myös riskit, jotka aiheutuvat oikeussuojan epäämisestä tapauksissa, joissa kolmannen maan hallitus tai viranomaiset rikkovat tietyntyyppisiä sopimuksia.(8) Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [14] mukaisissa kauden 2000-2006 rahoitusnäkymissä yhteisön talousarvion lainatakuuvarauksen enimmäismääräksi vahvistetaan 200 miljoonaa euroa vuodessa.[14]  EYVL C 172, 18.6.1999, s. 1.(9) Päätöstä 2000/24/EY olisi sen vuoksi muutettava vastaavasti.(10) Perustamissopimuksessa ei ole muita määräyksiä tämän päätöksen tekemiseksi tarvittavista valtuuksista kuin 308 artikla,ON PÄÄTTÄNYT SEURAAVAA:1 artiklaMuutetaan päätöstä 2000/24/EY seuraavasti:(1) Muutetaan 1 artikla seuraavasti:a) muutetaan 1 kohta seuraavasti:i) korvataan ensimmäinen alakohta seuraavasti:"Yhteisö myöntää Euroopan investointipankille (EIP) yleistakuun kaikille sen saamatta jääneille mutta erääntyneille maksuille, jotka koskevat kaakkoisissa naapurimaissa, Välimeren maissa, Latinalaisessa Amerikassa ja Aasiassa, Etelä-Afrikan tasavallassa sekä Venäjällä ja läntisissä uusissa itsenäisissä valtioissa toteutettuihin investointihankkeisiin tavanomaisin ehdoin ja ulkosuhteisiin liittyvän yhteisön politiikan asianomaisten tavoitteiden mukaisesti avattuja luottoja."ii) korvataan toisen alakohdan toinen virke seuraavasti:"Avattujen luottojen kokonaismäärä saa olla enintään 19 760 miljoonaa euroa, ja se jakautuu seuraavasti:- kaakkoiset naapurimaat:9 185 miljoonaa euroa- Välimeren maat:6 520 miljoonaa euroa- Latinalainen Amerikka ja Aasia:2 480 miljoonaa euroa- Etelä-Afrikan tasavalta:825 miljoonaa euroa- Erityistoimi EY:n ja Turkin välisen tulliliiton vahvistamisen ja tiivistämisen tukemiseksi:450 miljoonaa euroa- Venäjä ja läntiset uudet itsenäiset valtiot:300 miljoonaa euroa,ja se on käytettävä 31. tammikuuta 2007 mennessä. Jo sovitut luotot vähennetään aluekohtaisista enimmäismääristä. Venäjää ja läntisiä uusia itsenäisiä valtioita varten tarkoitetun enimmäismäärän tehokkaan käytön edellytyksenä on kuitenkin, että kyseiset maat täyttävät erityisehdot, jotka komissio on asettanut tiedonantonsa "Laajempi Eurooppa ja naapuruus: uusi kehys suhteille EU:n itäisiin ja eteläisiin naapureihin" mukaisesti. Komissio hyväksyy Venäjää ja läntisiä uusia itsenäisiä valtioita varten tarkoitetusta enimmäismäärästä käyttöön otettavat määrät kunkin maan osalta erikseen. Venäjän osalta neuvoston päätöksen 2001/777/EY 2 artiklan 3 kohdassa tarkoitetut ehdot täyttävät hankkeet katsotaan kelpoisuusehtojen mukaisiksi, kun päätöksessä vahvistettu 100 miljoonan euron enimmäismäärä on saavutettu."b) muutetaan 2 kohta seuraavasti:i) korvataan ensimmäinen luetelmakohta seuraavasti:"- kaakkoiset naapurimaat: Albania, Bosnia ja Hertsegovina, Bulgaria, Kroatia, entinen Jugoslavian tasavalta Makedonia, Romania, Serbia ja Montenegro ja Turkki;"ii) poistetaan toisesta luetelmakohdasta sanat "Kypros", "Malta" ja "Turkki".iii) lisätään luetelmakohta seuraavasti:"- Venäjä ja läntiset uudet itsenäiset valtiot: Valko-Venäjä, Moldova, Venäjä ja Ukraina.(2) Lisätään 2 artiklaan alakohta seuraavasti:"Komissio laatii kertomuksen tämän päätöksen soveltamisesta 31 päivään heinäkuuta 2006 mennessä."2 artiklaTämä päätös tulee voimaan 1 päivänä toukokuuta 2004.Tehty Brysselissä [...]Neuvoston puolestaPuheenjohtaja&gt;TAULUKON PAIKKA&gt;